ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
வைரஸ் தொற்றுக்கும் மூளை புற்றுநோய் தீவிரமடைவதற்கும் இடையே உள்ள தொடர்பு குறித்து ஐஐடி இந்தூரில் ஆய்வு
புற்றுநோயை உண்டாக்கும் எப்ஸ்டீன் பார் வைரஸ்  கிருமி நரம்பு செல்களைத் தாக்கி, கொழுப்பு அமிலங்கள், கார்போஹைட்ரேட்டுகள் மற்றும் புரதக் கூறுகள் போன்ற உயிரி மூலக்கூறுகளில் பல்வேறு மாற்றங்களை ஏற்படுத்துகிறது, இது மத்திய நரம்பு மண்டலம் மற்றும் மூளை புற்றுநோய்க்கு வழிவகுக்கும் என்று விஞ்ஞானிகள் கண்டறிந்துள்ளனர்.
எப்ஸ்டீன் பார் வைரஸ்  வைரஸ் மனிதர்களுக்கிடயே மக்கள்தொகையில் பரவலாக இருப்பது கண்டறியப்பட்டுள்ளது. இது பொதுவாக எந்தத் தீங்கும் விளைவிப்பதில்லை, ஆனால் நோயெதிர்ப்பு சக்தியில் பாதிப்பு அல்லது நோயெதிர்ப்புத் திறன் குறைதல் போன்ற சில அசாதாரண நிலைகளில் இந்த வைரஸ் உடலுக்குள் மீண்டும் செயல்பட நேரிடுகிறது. இது புர்கிட்டி லிம்ஃபோமா  என்று அழைக்கப்படும் நிணநீர் மண்டல புற்றுநோய், வயிற்றுப் புற்றுநோய், மல்டிபிள் க்ளரோசிஸ்  எனும் தண்டுவட மரப்பு நோய் போன்ற சிக்கல்களுக்கு வழிவகுக்கும். முந்தைய ஆய்வுகள் பல்வேறு நரம்பு சிதைவு நோய்களில் ஈபிவி ஈடுபாட்டின் தொடர்பினை குறித்து விளக்கம் அளித்தன. இருப்பினும், இந்த வைரஸ் மூளையின் செல்களை எவ்வாறு பாதிக்கிறது, அவற்றை எவ்வாறு மாற்றுகிறது என்பது இன்னும் ஆராயப்படவில்லை.
ஐஐடி இந்தூரைச் சேர்ந்த ஒரு ஆராய்ச்சிக் குழு, புற்றுநோயை உண்டாக்கும் இந்த வைரஸின் தாக்கத்தின் சாத்தியங்கள் மூளை செல்களில் எவ்வாறு இருக்கும் என்பதை ஆராய ராமன் மைக்ரோஸ்பெக்ட்ரோஸ்கோபி டெக்னிக் எனும் நுண் நிறமாலையியல் நுட்பத்தைப் பயன்படுத்தியது. அறிவியல் மற்றும் தொழில்நுட்பத் துறையின் அறிவியல் மற்றும் தொழில்நுட்ப உள்கட்டமைப்பை மேம்படுத்துவதற்கான நிதியின் கீழ் இந்த ஆராய்ச்சி மேற்கொள்ளப்பட்டது.
ஏசிஎஸ் கெமிக்கல் நியூரோ சயின்ஸ் இதழில் இந்த ஆய்வின் அறிக்கை வெளியிடப்பட்டுள்ளது. அதில், வைரஸ் தாக்கத்தினால் நரம்பணு உயிரணுக்களில் உள்ள பல்வேறு உயிர் மூலக்கூறுகளில் குறிப்பிட்ட கால இடைவெளியில் மாற்றங்கள் ஏற்படக்கூடும் என்பதைக் காட்டுகிறது. கூடுதலாக, மற்ற ஆதரவு மூளை செல்களில்  காணப்பட்ட மாற்றங்களுடன் ஒப்பிடும்போது இந்த மாற்றங்கள் வேறுபட்டவையாக உள்ளன.
இந்த ஆய்வின் விரிவான அறிக்கையை இந்த இணைப்பு மூலம் காணலாம்: https://pubs.acs.org/doi/full/10.1021/acschemneuro.2c00081
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஐஏஎஸ் / குடிமைப் பணித் தேர்வு எனப்படும் சிவில் சர்வீஸஸ் தேர்வுகளில் அதிக மதிப்பெண் பெற்றவர்களுக்கு மத்திய அமைச்சர் டாக்டர் ஜித்தேந்திர சிங் பாராட்டு
ஐஏஎஸ் / சிவில் சர்வீஸஸ் தேர்வுகளில் முதல் 20 இடங்களைப் பெற்றவர்களுடன், தில்லி நார்த் பிளாக்கில் மத்திய பணியாளர் மற்றும் பயிற்சித்துறை இணையமைச்சர் டாக்டர் ஜித்தேந்திர சிங் கலந்துரையாடி வாழ்த்து தெரிவித்தார்.
சிவில் சர்வீஸஸ் தேர்வுகளில் முதல் 20 இடங்களைப் பிடித்த வெற்றியாளர்கள் மற்றும் அவர்களது குடும்பத்தினரை வரவேற்ற டாக்டர் ஜித்தேந்திர சிங், ‘‘ நாட்டின் பல மாநிலங்களில் இருந்து 10 பெண்கள் உட்பட 20 பேர் சிவில் சர்வீஸ் தேர்வுகளில் அதிக மதிப்பெண்கள் பெற்றுள்ளது உண்மையிலேயே உற்சாகம் அளிப்பதாக உள்ளது என தெரிவித்தார்.
சிவில் சர்வீஸஸ் தேர்வுகளில் மொத்தம் 761  இந்தாண்டு பல சேவைகளுக்கு தேர்வாணையத்தால் பரிந்துரைக்கப்பட்டுள்ளனர். என அவர் கூறினார்.
இளம் அதிகாரிகளை, புதிய இந்தியாவை உருவாக்குவதற்கான நிபுணர்கள் என குறிப்பிட்ட டாக்டர் ஜித்தேந்திர சிங், அவர்கள் சுதந்திர இந்தியாவின் 75வது ஆண்டில் சிவில் சர்வீஸ் பணியில் சேரும் பாக்கியத்தை பெற்றுள்ளதாக தெரிவித்தார்.
பிரதமர் மோடி தலைமையின் கீழ் இந்தியா ஏற்கனவே முன்னேற்றப் பாதையில் செல்வதாகவும், உலக அரங்கில் இந்தியாவை முன்னணிக்குக் கொண்டு செல்ல வேண்டிய பொறுப்பு புதிய தலைமுறை சிவில் சர்வீஸ் அதிகாரிகளுக்கு உள்ளது எனவும் டாக்டர் ஜித்தேந்திர சிங் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765468
பிரதமர் அலுவலகம்
ஏழைகள் நலத்திட்டத்தின் 9 ஆண்டுகளை சிறப்பிக்கும் நமோ செயலியில் வெளியிடப்பட்ட உள்ளடக்கத்தைப் பிரதமர் பகிர்ந்துள்ளார்
ஏழைகள் நலத்திட்டத்தின் 9 ஆண்டுகளை சிறப்பிக்கும் வகையில் நமோ செயலியில் வெளியிடப்பட்ட பரந்த அளவிலான உள்ளடக்கத்தைப் பிரதமர் திரு நரேந்திர மோடி பகிர்ந்துள்ளார்.
பிரதமரின் ட்வீட்டர் பதிவு வருமாறு;
“ஏழைகளுக்காக உழைக்கும் ஒவ்வொரு நொடியையும் கௌரவமாகவும், பாக்கியமாகவும் கருதுகிறேன். கருணை மற்றும் உறுதியுடன் எங்கள் பயணம் தொடர்கிறது. நமோ செயலியில் #9YearsOfGaribKalyan-ஐ முன்னிலைப்படுத்தும் பரந்த அளவிலான உள்ளடக்கம் உள்ளது பாருங்கள்.’’
வணிகம் மற்றும் தொழில்துறை அமைச்சகம்
வீட்டு மின்சாதனப் பொருட்களுக்கான உற்பத்தியோடு இணைந்த ஊக்க நடவடிக்கை - டிபிஐஐடி செயலாளர் திரு அனுராக் ஜெயின்
வீட்டு மின்சாதனப் பொருட்களுக்கான உற்பத்தியோடு இணைந்த ஊக்க நடவடிக்கை தொடர்பான உயர்மட்ட டிபிஐஐடி-எஃப்ஐசிசிஐ முதலீட்டாளர் வட்டமேசை கூட்டத்தில் உரையாற்றிய போது டிபிஐஐடி செயலாளர் திரு அனுராக் ஜெயின் ஏசி உற்பத்தித் தொழிலைப் பொறுத்து இறக்குமதிகளை கண்காணிக்கவும் உள்ளூர் மதிப்புக் கூட்டல் மற்றும் வேலைவாய்ப்பை அதிகரிக்கவும் படிப்படியான உற்பத்தியை பரிசீலிக்க அரசு விருப்பமாக உள்ளது என்று தெரிவித்தார். வட்டமேசை கூட்டத்தில் கலந்து கொண்ட சில சிஇஓ-க்கள் ஏசி தொழிலில் பிஎம்பி-ஐ கொண்டு வர வேண்டும் என்று முன்வைத்த பரிந்துரைகளுக்கு அவர் பதில் அளிக்கும் போது இவ்வாறு குறிப்பிட்டார்.
வீட்டு மின்சாதனப் பொருட்களுக்கான உற்பத்தியோடு இணைந்த ஊக்க நடவடிக்கை என்பதன் கீழ் மேற்கொள்ளப்படும் இத்தகைய அனைத்து முதலீடுகளுக்கும் மத்திய மற்றும் மாநில அதிகாரிகளின் அனுமதிகளை விரைந்து பெறுவதை டிபிஐஐடி இப்பொழுது உறுதி செய்கின்றது என்று திரு ஜெயின் மேலும் குறிப்பிட்டார். இதன் மூலம் காலக்கெடுவுக்குள் பிஎல்ஐ-ன் கீழான இலக்குகளை அடைய முடியும்.
இந்தியா முன்னெடுத்துச் செல்லக் கூடிய தொழில் பிரிவுகள் மற்றும் வளர்வதற்கு அதிக அளவில் வாய்ப்புள்ள தொழில் பிரிவுகள் ஆகியவற்றுக்கு சர்வதேச சந்தைப் போட்டியை தயாராக எதிர்கொள்ளும் வகையில் உதவிகளை வழங்குவதற்காக பிஎல்ஐ திட்டம் வடிவமைக்கப்பட்டுள்ளது என்று திரு ஜெயின் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1775253
பழங்குடியினர் நலத்துறை அமைச்சகம்
பழங்குடியினரின் கலாச்சாரம், உணவு பழக்கம் மற்றும் வர்த்தகத்தை கொண்டாடடும் விழா’ என்ற பெயரில் 15 நாட்கள் நடக்க உள்ள பழங்குடியின மக்களின் ஆடி மஹோத்சவை துணை ஜனாதிபதி தொடங்கி வைக்க உள்ளார்.
பழங்குடியினர் விழா தொடக்க நிகழ்ச்சியில், மத்திய பழங்குடியினர் விவகாரத்துறை அமைச்சர் திரு.ஜூயல் ஓரம் தலைமை தாங்க உள்ளார்.
இந்த விழாவில் பழங்குடியினரின் கைவினைப் பொருட்கள், கலை, ஓவியங்கள், ஆடைகள், ஆபரணங்கள் உள்ளிட்டவற்றை 200 ஸ்டால்கள் மூலம் கண்காட்சிப்படுத்துவதாகவும், விற்பனை செய்வதாகவும் அமையும்.
25 மாநிலங்களில் இருந்து 750 பழங்குடியின கலைஞர்கள் இந்த விழாவில் கலந்து கொள்கின்றனர்.
16 நவம்பர் 2017ல் புதுடெல்லி, தில்லி ஹாத்தில், ‘பழங்குடியினரின் கலாச்சாரம், உணவு பழக்கம் மற்றும் வர்த்தகத்தை கொண்டாடடும் விழா’ என்ற பெயரில் 15 நாட்கள் நடக்க உள்ள பழங்குடியின மக்களின் ஆடி மஹோத்சவை துணை ஜனாதிபதி தொடங்கி வைக்க உள்ளார். இதன் தொடக்க விழாவில், மத்திய பழங்குடியினர் விவகாரத்துறை அமைச்சர் திரு.ஜூயல் ஓரம் தலைமை தாங்க உள்ளார். மத்திய பழங்குடியினர் விவகாரத்துறை இணையமைச்சர்கள் திரு.ஜஸ்வந்த்சிங் சுமன்பாய் பாபோர் மற்றும் திரு.சுதர்சன் பகத் ஆகியோர் இவ்விழாவில் கலந்து கொள்கின்றனர். மத்திய பழங்குடியினர் விவகாரத்துறை அமைச்சகத்தின் செயலாளர் செல்வி. லீனா நாயர், டிஆர்ஐஎப்இடி நிர்வாக இயக்குநர் திரு. பிரவீர் கிருஷ்ணா மற்றும் உயர் அதிகாரிகள் உள்ளிட்டோரும் இந்த நிகழ்ச்சியில் கலந்து கொள்கின்றனர்.
25 மாநிலங்களில் இருந்து 750 பழங்குடியின கலைஞர்கள் இந்த விழாவில் கலந்து கொள்கின்றனர். ஆடி மஹோத்சவை டெல்லி முழுவதும் நான்கு இடங்களில் கொண்டாடப்பட உள்ளது. அதன் விவரம் மற்றும் நடக்கும் இடங்கள் கீழே தரப்பட்டுள்ளது.
தில்லி ஹாத், ஐஎன்ஏ – 16-30 நவம்பர் 2017
தில்லி ஹாத், ஜனக்புரி – 16-19 நவம்பர் 2017
சென்ட்ரல் பார்க், ராஜிவ் சவுக் – 16-17 நவம்பர் 2017
ஹேண்டிகிராப்ட் பவன், பாபா கரக் சிங் மார்க் – 16-19 நவம்பர் 2017.
(Visitor Counter : 70
புவி அறிவியல் அமைச்சகம்
கிழக்கு, வடகிழக்கு மாநிலங்களில் அடுத்த 5 நாட்களுக்கு மழை பெய்ய வாய்ப்பு
கிழக்கு, வடகிழக்கு மாநிலங்களில் அடுத்த 5 நாட்களுக்கு மழை பெய்ய வாய்ப்புள்ளது என தேசிய வானிலை முன்னறிவிப்பு மையம் தெரிவித்துள்ளது.
அது விடுத்துள்ள அறிக்கையில் கூறியிருப்பதாவது:
தென்மேற்கு பருவ காற்று, ராஜஸ்தான், மேற்கு உத்தரப் பிரதேசம், ஹரியானா, சண்டிகர், தில்லி, பஞ்சாப் ஆகிய மாநிலங்களில் மெதுவாக முன்னேறுவது மழைக்கு சாதகமாக இல்லை.
கீழடுக்கு பருவ காற்று மற்றும் தென்கிழக்கு காற்று குவிவதன் காரணமாக வடக்கு ஒடிசா, மேற்கு வங்கம், சிக்கிம், ஜார்கண்ட், சட்டீஸ்கர் மற்றும் பீகாரில் ஒரு சில இடங்களில் அடுத்த 5 நாட்களுக்கு கன மழைக்கு வாய்ப்புள்ளது.
தெற்மேற்கு காற்றின் ஈரப்பதம் வலுவடைவதன் காரணமாக வடகிழக்கு மாநிலங்களில் அடுத்த 5 நாட்களுக்கு பரவலாக மழை பெய்யும். அசாம், மேகாலயாவில் கனமழைக்கு வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729352
தேர்தல் ஆணையம்
கஜகஸ்தானின் மத்தியத் தேர்தல் ஆணையக் குழுவினருக்கான இரண்டு நாள் ஆலோசனைப் பயிலரங்கை ஐஐஐடிஈஎம் ஏற்பாடு செய்துள்ளது
கஜகஸ்தானின் மத்தியத் தேர்தல் ஆணையக் குழுவினருக்கான இரண்டு நாள் ஆலோசனைப் பயிலரங்கை இந்திய ஜனநாயக மற்றும் தேர்தல் மேலாண்மைக்கான சர்வதேச நிறுவனமான ஐஐஐடிஈஎம் புதுதில்லியில் இந்தியத் தேர்தல் ஆணையத்தின் அலுவலகமான நிர்வச்சன் சாதனில் இம்மாதம் 16, 17 தேதிகளில் நடத்தியது. இந்தப் பயிலரங்கு மின்னணு வாக்குப்பதிவு இயந்திரம், தகவல் தொழில்நுட்பத்தின் பங்கு மற்றும் பயிற்சித் திட்டங்களை நடத்துதல் ஆகியன குறித்து கலந்துரையாடல்விவாதம் நடத்துவதை நோக்கமாகக் கொண்டது.
இந்தியத் தலைமைத் தேர்தல் ஆணையாளர் திரு ஓ பி ராவத், கடந்த 20 ஆண்டுகளாக இந்தியத் தேர்தல்களில் பயன்படுத்தப்பட்டு வருகின்ற இந்தியாவின் மின்னணு வாக்குப்பதிவு இயந்திரங்கள் குறித்துப் பேசினார். இந்த வாக்குப்பதிவு இயந்திரங்கள் தனித்தன்மை வாய்ந்தவை என்றும், தேர்தல்களில் வெளிப்படைத்தன்மையைக் கொண்டுவரும் பல அம்சங்கள் இவற்றில் இடம் பெற்றிருப்பதாகவும் திரு. ராவத் தெரிவித்தார். எனினும், அவ்வப்போது மக்கள் இந்த இயந்திரங்களின் நம்பகத்தன்மை குறித்துக் கேள்வி எழுப்பி வருவதாகவும் அவர் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 91
சிறப்பு சேவைகள் மற்றும் கட்டுரைகள்
25 பயிற்சி ஐபிஎஸ் அதிகாரிகளுக்கு தேடுதல் மற்றும் மீட்பு நடவடிக்கைகள் குறித்து இந்திய கடலோர காவல்படை நடைமுறை விளக்கம்
25 பயிற்சி ஐபிஎஸ் அதிகாரிகளுக்கு தேடுதல் மற்றும் மீட்பு நடவடிக்கைகள் குறித்து இந்திய கடலோர காவல்படை நடைமுறை விளக்கம் அளித்துள்ளது. சர்தார் வல்லபாய் படேல் தேசிய போலீஸ் அகாடமியை சேர்ந்த 25 பயிற்சி ஐபிஎஸ் அதிகாரிகள் தங்களது பயிற்சியின் ஒரு அங்கமாக சென்னைக்கு வருகை தந்தனர். கடலோர காவல்படையினர் மெரினா கடற்கரையில் நடந்த மாதிரி தேடுதல் மற்றும் மீட்பு தொடர்பான நடவடிக்கைகளில் ஈடுபட்டனர். அதன் தொடர்ச்சியாக பயிற்சி அதிகாரிகள் இந்திய கடலோர காவல்படையின் கப்பல் சௌர்யாவில் பயண பயிற்சியை மேற்கொண்டனர். அதன் மூலம் கடல் சார்ந்த பாதுகாப்பு நடவடிக்கைகள் தொடர்பான சவால்களை எதிர்கொள்ள முடியும்.
வணிகம் மற்றும் தொழில்துறை அமைச்சகம்
சீனாவுக்கு இந்திய மருந்து பொருட்கள் ஏற்றுமதி குறித்த ஆய்வறிக்கையை வெளியிட்டது வர்த்தகத் துறை
சீனாவுக்கு இந்தியா மருந்துப் பொருட்களை ஏற்றுமதி செய்வதற்கு தீவிர முயற்சியை மேற்கொள்ளும் வகையில், சீனாவின் சந்தையைப் புரிந்து கொள்ளவும் சீனாவுக்குள் இந்திய பொது மருந்துகளை அனுமதிப்பதற்கு உரிய மற்றும் கண்ணோட்டம் சார்ந்த யுக்தியை இந்திய மருந்துகள் உற்பத்தி துறை வகுப்பதற்கு உதவும் வகையிலும் பீஜிங்கில் உள்ள இந்தியத் தூதரகத்துடன் இணைந்து வர்த்தகத் துறை ‘இந்திய மருந்து பொருட்களை சீனாவுக்கு அதிக அளவில் ஏற்றுமதி செய்வது’ குறித்த ஆய்வினை சந்தை அணுகுதல் முயற்சி திட்டத்தின் கீழ் மேற்கொண்டது.
இதில் சீனாவில் உள்ள சுகாதார பராமரிப்பு சந்தை, மருந்துப் பொருட்கள் சந்தை, விநியோக முறை, கொள்முதல் மற்றும் ஏல நடைமுறை மற்றும் வரன்முறை குறித்து ஆய்வு மேற்கொள்ளப்பட்டது. சீன சந்தையை எவ்வாறு அணுகுவது என்பது குறித்த பரிந்துரைகளையும் இந்த ஆய்வு அளிக்கிறது.
ஜவுளித்துறை அமைச்சகம்
ஜவுளித்துறைக்கு ஜிஎஸ்டி வரி அதிகரிப்பை தள்ளி வைத்த பிரதமருக்கு திரு பியூஷ் கோயல் நன்றி
இந்தியாவின் வளர்ச்சியில் அரசுக்கும், தொழில்துறைக்கும் பங்குள்ளதாக மத்திய ஜவுளி, வர்த்தகம் மற்றும் தொழில்துறை, நுகர்வோர் விவகாரம் மற்றும் பொது விநியோகத்துறை அமைச்சர் திரு பியூஷ் கோயல் கூறியுள்ளார். இந்திய ஜவுளித் தொழிலதிபர்களுடன் காணொலி மூலம் கலந்துரையாடிய அவர், நமது இலக்குகளை அடைய முயற்சிகளை ஒன்றிணைத்து அனைவரும் கூட்டாக செயல்பட வேண்டும் என்று கேட்டுக் கொண்டார். ஜவுளித் தொழில் 100 பில்லியன் டாலர் ஏற்றுமதி இலக்கை விரைவாக அடைய ஜவுளித் தொழிலில் சம்பந்தப்பட்டவர்கள் பாடுபட வேண்டும் என்று அவர் வலியுறுத்தினார்.
ஜவுளிக்கான ஜிஎஸ்டி வரியை ஐந்து சதவீதத்திலிருந்து 12 சதவீதமாக உயர்த்தும் முடிவை தள்ளி வைத்துள்ளதற்காக பிரதமர் நரேந்திர மோடிக்கும், நிதியமைச்சருக்கும் திரு கோயல் நன்றி தெரிவித்துள்ளார். ஜவுளித் தொழிலுக்கு இது புத்தாண்டு பரிசு என அவர் தெரிவித்துள்ளார். சவாலான இந்தக் காலக்கட்டத்தில் அனைவரும் ஒன்று சேர்ந்து பாடுபடவேண்டும் என்றும் அமைச்சகத்துடன் தொடர்ந்து இணைப்பில் இருக்க வேண்டும் என்றும் அவர் கேட்டுக் கொண்டார். பிரதமரின் தலைமையின் கீழ், ஜவுளித்துறை புதிய ஊக்கம் பெற்றுள்ளதாக குறிப்பிட்டுள்ள அமைச்சர், நமது கைவினை கலைஞர்கள், நெசவாளர்கள், விவசாயிகள், சிறு மற்றும் குறுந்தொழில் முனைவோரை தற்சார்பு இந்தியாவை எட்டும் முயற்சியில் ஈடுபடுத்த வேண்டும் என்று அவர் கேட்டுக் கொண்டார்.
மேலும் கூடுதல் விவரங்களுக்கு இந்த ஆங்கிலச் செய்திக் குறிப்பைக் காணலாம் https://pib.gov.in/PressReleasePage.aspx?PRID=1787473
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா தொடங்கியது, பழம்பரும் நடிகர்-இயக்குநர் பிஸ்வஜித் சாட்டர்ஜிக்கு விருது
திரைப்படங்கள் வழங்கும் மகிழ்ச்சியை கொண்டாடும் விதமாக, மிகவும் எதிர்பார்க்கப்பட்ட 51-வது இந்திய சர்வதேச திரைப்பட விழா சிறப்பான கலாச்சார நிகழ்ச்சிகளோடு இன்று தொடங்கியது.
கோவாவில் உள்ள டாக்டர் ஷியாமா பிரசாத் முகர்ஜி உள் விளையாட்டு அரங்கில் நடைபெற்ற இந்த நிகழ்ச்சியில், திரைப்பட நட்சத்திரங்கள், இயக்குநர்கள் மற்றும் உலகெங்கிலும் இருந்து திரைப்பட அபிமானிகள் கலந்து கொண்டனர்.
மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர், கோவா முதல்வர் திரு பிரமோத் சவந்த், புகழ்பெற்ற திரைப்பட இயக்குநர் பிரியதர்ஷன் நாயர் மற்றும் நடிகர் சுதீப் ஆகியோர் தொடக்க நிகழ்ச்சியில் கலந்து கொண்டனர்.
நிகழ்ச்சியில் பேசிய திரு ஜவடேகர், இந்திய சர்வதேச திரைப்பட விழாவில் கலந்து கொள்வதற்காக 600 சர்வதேச விண்ணப்பங்களும், 190 இந்திய விண்ணப்பங்களும் இந்த வருடம் வந்திருப்பது, உலகம் இத்திருவிழாவுக்கு அளிக்கும் முக்கியத்துவத்தை குறிக்கிறது என்றார்.
மற்ற நாடுகளை போலில்லாமல், படப்பிடிப்பிற்கு உகந்த பல்வேறு இடங்கள் இந்தியாவில் உள்ளதென்றும், என்வே நாம் ‘ஷூட் இன் இந்தியா’வை ஊக்குவிக்க வேண்டுமென்றும் அவர் மேலும் கூறினார்.
புகழ்பெற்ற இந்தி மற்றும் வங்க திரைப்பட நடிகர், தயாரிப்பாளர், இயக்குநர் மற்றும் பாடகரான திரு பிஸ்வஜித் சாட்டர்ஜிக்கு சிறந்த இந்தியருக்கான விருது வழங்கப்படும் என 51-வது இந்திய சர்வதேச திரைப்பட விழாவில் அறிவிக்கப்பட்டது.
இந்த அறிவிப்பை செய்த மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர், இந்த வருடம் மார்ச் மாதம் வழங்கப்படவிருக்கும் தேசிய திரைப்பட விருதுகள் வழங்கும் நிகழ்ச்சியில் இவ்விருது திரு பிஸ்வஜித் சாட்டர்ஜிக்கு வழங்கப்படும் என்று கூறினார்.
மேலும் விவரங்களுக்கு கீழ்கண்ட ஆங்கில செய்திக் குறிப்புகளை காணவும்:https://pib.gov.in/PressReleasePage.aspx?PRID=1689105
-----
(Visitor Counter : 189
எரிசக்தி அமைச்சகம்
அரசு வாகனங்கள் அனைத்தையும் மின் வாகனங்களாக மாற்றுங்கள் - மத்திய அமைச்சர்கள் மற்றும் மாநில முதல்வர்களுக்கு மத்திய மின்சக்தி மற்றும் புதிய மற்றும் புதுப்பிக்கத்தக்க எரிசக்தி அமைச்சர் திரு. ஆர். சிங் கடிதம்
மத்திய மற்றும் மாநில அரசுக்கு சொந்தமான வாகனங்கள் அனைத்தையும் மின் வாகனங்களாக மாற்றக்கோரி மத்திய அமைச்சர்கள் மற்றும் மாநில முதல்வர்களுக்கு மத்திய மின்சக்தி மற்றும் புதிய மற்றும் புதுப்பிக்கத்தக்க எரிசக்தி அமைச்சர் திரு. ஆர். சிங் கடிதம் எழுதியுள்ளார்.
இத்தகைய நடவடிக்கை பொது மக்களுக்கு ஒரு முன்மாதிரியாக அமையும். அதோடு மக்கள் மின்வாகனங்களுக்கு மாற ஊக்குவிக்கும் என்று எதிர்பார்க்கப்படுகிறது. மின் வாகனங்களை ஊக்குவிப்பதற்காக மத்திய அரசு தொடங்கியுள்ள ‘மின் எரிபொருளுக்கு’ மாறும் பிரச்சாரத்த்தின் பகுதியாக இந்த முயற்சி மேற்கொள்ளப்படுகிறது.
(Visitor Counter : 209
புவி அறிவியல் அமைச்சகம்
இந்தியாவுக்கும், சுவீடனுக்கும் இடையே துருவ அறிவியலில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவின் புவி அறிவியல் அமைச்சகத்திற்கும், சுவீடனின் கல்வி மற்றும் ஆராய்ச்சி அமைச்கத்திற்கும் இடையே துருவ அறிவியலில் ஒத்துழைப்புக்கான புரிந்துணர்வு ஒப்பந்தம் குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துரைக்கப்பட்டது. சுவீடன் மன்னரும், ராணியாரும் இந்தியாவில் 2019 டிசம்பர் 2-ந் தேதி பயணம் மேற்கொண்ட போது இந்தப் புரிந்துணர்வு ஒப்பந்தம் கையெழுத்தானது.
இந்தியாவும், சுவீடனும் சுற்றுச்சூழல் பாதுகாப்பு குறித்த அண்டார்டிக் ஒப்பந்தம் மற்றும் இந்த ஒப்பந்தத்திற்கான தூதரக நடைமுறை ஆகியவற்றில் கையெழுத்திட்டுள்ளன. “ஆர்க்டிக் நாடுகள்” என்று அழைக்கப்படும் 8 நாடுகளில் ஒன்றான சுவீடன் ஆர்க்டிக் சபையின் உறுப்பு நாடு ஆகும். ஆர்க்டிக் சபையில் இந்தியாவுக்கு பார்வையாளர் அந்தஸ்து அளிக்கப்பட்டுள்ளது. ஆர்க்டிக் மற்றும் அண்டார்டிக் இரண்டு பகுதிகளையும் உள்ளடக்கிய துருவ மண்டலங்களில் மிகவும் தீவிரமான அறிவியல் திட்டங்களை சுவீடன் மேற்கொண்டுள்ளது. அதே போல இந்தியாவும், இரண்டு துருவ மண்டலங்களிலும் இதரப் பெருங்கடல் பகுதிகளிலும் தொடர்ச்சியான அறிவியல் ஆராய்ச்சித் திட்டங்களை மேற்கொண்டுள்ளது.
துருவ அறிவியல் குறித்து இரு நாடுகளின் அனுபவத்தையும், நிபுணத்துவத்தையும் பகிர்ந்துக் கொள்வதற்கு இந்தியாவுக்கும். சுவீடனுக்கும் இடையேயான ஒத்துழைப்பு வகை செய்கிறது.
பொருளாதார விவகாரங்களுக்கான மத்திய அமைச்சரவைக் குழு
இணைப்பு மற்றும் போக்குவரத்து வசதிகளை மேம்படுத்தக் கூடிய தரங்கா ஹில்-அம்பாஜி-அபுசாலை புதிய ரயில்பாதை திட்டத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், ரயில்வே அமைச்சகத்தால் ரூ.2798.16 கோடி செலவில் மேற்கொள்ளப்பட உள்ள தரங்கா ஹில்-அம்பாஜி-அபுசாலை புதிய ரயில்பாதை திட்டத்திற்கு ஒப்புதல் அளிக்கப்பட்டது.
116.65 கிலோமீட்டர் தொலைவிற்கு அமைக்கப்படவுள்ள இந்த புதிய ரயில்பாதை பணிகள் 2026-27-க்குள் நிறைவேற்றி முடிக்கப்படும். இந்தத் திட்டத்தின் கட்டுமானப் பணியின் போது, சுமார் 40 லட்சம் மனித வேலை நாள் அளவிற்கு நேரடி வேலைவாய்ப்பு கிடைக்கும்.
இந்தியாவில் உள்ள 51 சக்தி பீடங்களில் முக்கியமானதாக திகழும் அம்பாஜி-க்கு, குஜராத்திலிருந்தும் நாட்டின் பிறபகுதிகள் மற்றும் வெளிநாடுகளில் இருந்தும் ஆண்டுதோறும் லட்சக்கணக்கான பக்தர்கள் வந்துசெல்கின்றனர். இந்த புதிய ரயில்பாதை, பக்தர்கள் எளிதாக பயணம் செய்யும் வசதியை ஏற்படுத்துவதுடன், தரங்கா மலை மீது உள்ள அஜித்நாத் ஜெயின்  கோவிலுக்கு வரும் பக்தர்களுக்கும் இணைப்பு வசதி கிடைக்கும்.
இந்த புதிய ரயில்பாதை, குஜராத்தின் பனஸ்கந்தா மற்றும் மெஹ்சானா மாவட்டங்கள் மற்றும் ராஜஸ்தானின் சிரோஹி மாவட்டம் வழியாக அமைக்கப்பட உள்ளது. இந்த புதிய ரயில்பாதை முதலீடுகளை ஈர்ப்பதுடன், அந்த பிராந்தியத்தின் ஒட்டுமொத்த சமூக-பொருளாதார வளர்ச்சிக்கும் வழிவகுக்கும்.
பிரதமர் அலுவலகம்
கிருஷ்ண பக்த சபையின் இத்தாலிய கிளை பிரதிநிதிகளுடன் பிரதமர் சந்திப்பு
அகில உலக கிருஷ்ண பக்த சபையின்  இத்தாலிய கிளை பிரதிநிதிகள் உள்ளிட்ட பல்வேறு சமுதாய அமைப்புகளின் உறுப்பினர்களை பிரதமர் திரு.நரேந்திர மோடி சந்தித்து அவர்களுடன் கலந்துரையாடினார்.
இத்தாலியில் பகவத் கீதையின் சாராம்சங்களைப் பரப்புவது உள்ளிட்ட, பல்வேறு சமூக நடவடிக்கைகளில் அவர்களது பங்களிப்பை பிரதமர் பாராட்டினார்.
அணுசக்தி அமைச்சகம்
கார்பன் உமிழ்வு இல்லாத இலக்கை எட்டுவதற்கான நாட்டின் எரிசக்தி மாற்றத்தில் அணுசக்திக்கு முக்கிய பங்குள்ளதாக மத்திய அமைச்சர் டாக்டர் ஜிதேந்திர சிங் கூறியுள்ளார்
கார்பன் உமிழ்வு இல்லாத இலக்கை எட்டுவதற்கான நாட்டின் எரிசக்தி மாற்றத்தில் அணுசக்திக்கு முக்கியப் பங்குள்ளதாக மத்திய அறிவியல் மற்றும் தொழில்நுட்பம் , புவி அறிவியல்  பிரதமர் அலுவலகம், பணியாளர் நலன் பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
மாநிலங்களவையில் இன்று கேள்வி ஒன்றுக்கு பதில் அளிக்கையில், நாட்டின் தற்போதைய அணுசக்தி நிறுவு திறன் 6,780 மெகா வாட் என்று அமைச்சர் கூறினார். அணுசக்தி தூய்மையானது மட்டுமல்லாமல் சுற்றுச்சூழலுக்கு ஏற்றதாகும் என்று கூறிய அவர், அனல் மின்சாரத்தைப் போல 24 மணி நேரமும் செயல்படும் அடித்தளத்தைக் கொண்டதாகும் என தெரிவித்தார்.
கிளாஸ்கோவில் நடைபெற்ற சிஓபி-26 உச்சி மாநாட்டில் 2030ஆம் ஆண்டுக்குள் இந்தியாவின் மரபுசாரா எரிசக்தியின் நிறுவு திறன் 500 ஜிகா வாட்டாக இருக்கும் என்று பிரதமர் நரேந்திர மோடி குறிப்பிட்டதை டாக்டர் ஜிதேந்திர சிங் சுட்டிக்காட்டினார். தற்போதைய 6,780 மெகா வாட் அணுசக்தி நிறுவு திறன் 2031ஆம் ஆண்டுக்குள் 22,480 மெகா வாட்டாக அதிகரிக்கும் என்று அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779669
(Visitor Counter : 199
ரசாயனம் மற்றும் உரங்கள் அமைச்சகம்
இரசாயனம் மற்றும் உரங்கள் துறை அமைச்சராக மத்திய அமைச்சர் திரு டி.வி. சதானந்த கவுடா பொறுப்பேற்பு
மத்திய புள்ளிவிவரம் மற்றும் திட்ட அமலாக்கத் துறை அமைச்சர் திரு. திரு டி.வி. சதானந்த கவுடா கூடுதலாக இரசாயனம் மற்றும் உரங்கள் துறை பொறுப்பை இன்று ஏற்றுக்கொண்டார்.
மத்திய சாலைப் போக்குவரத்து, நெடுஞ்சாலைகள், கப்பல், இஇரசாயனம் மற்றும் உரங்கள் துறை இணை அமைச்சர் திரு. மன்சுக் எல். மாண்டவ்யா மற்றும் அமைச்சகத்தின் மூத்த அலுவலர்கள் இந்நிகழ்ச்சியில் பங்கேற்றனர்.
பிரதமர் அலுவலகம்
பாரதத்தின் முழு பூமியும் ஒரே குடும்பம் என்ற காலத்தால் அழியாத நெறிமுறைகளை உலகம் நாடுகிறது: பிரதமர்
அதிகரித்து வரும் சவால்களை உலகம் எதிர்கொண்டு வரும் நிலையில், பாரதத்தின் முழு பூமியும் ஒரே குடும்பம் என்ற காலத்தால் அழியாத நெறிமுறைகளை உலகம் நாடுகிறது என்பதை பிரதமர் திரு. நரேந்திர மோடி வெளிப்படுத்தியுள்ளார்.
பிரதமர் அலுவலகம் வெளியிட்ட எக்ஸ் சமூக ஊடகப்பதிவில் கூறப்பட்டிருப்பதாவது;
"முன்னாள் நிதிச் செயலாளர் ஹஸ்முக் ஆதியா, இந்தியன் எக்ஸ்பிரஸ் நாளிதழில் எழுதியுள்ள கட்டுரையில் உலக அரங்கிலிருந்து கிராம பஞ்சாயத்துகள் வரை, பொதுவான இலக்குகளுக்குப் பின்னால் பல்வேறு குழுக்களை அணிதிரட்டுவதில் பிரதமரின் வரையறுக்கும் பண்பு என்று விவரிக்கிறார்.
உள்துறை அமைச்சகம்
குழந்தைகளுக்கு எதிரான குற்றம் தொடர்பாகக் காவல்துறைக்கான சட்ட நடைமுறைக் கையேட்டை திருமதி மேனகா சஞ்சய் காந்தி வெளியிட்டார்
குழந்தைகளுக்கு எதிரான குற்றம் தொடர்பாகக் காவல்துறைக்கான சட்ட நடைமுறைக் கையேட்டை மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி மேனகா சஞ்சய் காந்தி தில்லியில் இன்று நடைபெற்ற விழா ஒன்றில் வெளியிட்டார்.
நிகழ்ச்சியில் பேசிய திருமதி மேனகா சஞ்சய் காந்தி , குழந்தைகளுக்கு எதிரான குற்றங்களைத் தடுப்பதிலும் கட்டுப்படுத்துவதிலும் அனைவரும் ஒன்றிணைய வேண்டும் என்று வலியுறுத்தினார். பெண்களுக்கும் குழந்தைகளுக்கும் எதிரான வன்முறையற்ற ஒரு தேசத்தை உருவாக்க நாடு உறுதிபூண்டுள்ளது என்று அவர் கூறினார். மகளிர் மற்றும் குழந்தை மேம்பாட்டு அமைச்சகம் சம்பந்தப்பட்டவர்களுடன் இணைந்து பணியாற்ற இந்தக் கையேடு ஒவ்வொரு காவல்நிலையத்திலும் இருக்கும் என்றும் அந்தந்த மாநில மொழிகளிலும் கிடைக்கும் என்றும் அமைச்சர் தெரிவித்தார்.
இந்தப் பிரச்சினையை அரசு கவனத்தில் எடுத்துக்கொண்டு சாதகமான முறையில் செயல்படும் என்று அமைச்சர் கூறினார். காவல் துறையின் திறனை வளர்த்தெடுக்க குழந்தைகளுக்கு எதிரான குற்றங்களைக் களைய அவர்கள் முன்வர வேண்டும் என்றார் அவர்.
(Visitor Counter : 89
வடகிழக்குப் பகுதி வளர்ச்சி அமைச்சகம்
வடகிழக்கு மண்டலத்திற்கான திறன் மேம்பாட்டுத் திட்டம்
வடகிழக்கு பிராந்தியத்திற்கான திறன் மேம்பாட்டுத் திட்டம் என்பது திறன் மேம்பாடு மற்றும் தொழில்முனைவோர் அமைச்சகத்தின்  திட்டமாகும். அசாமின் குவஹாத்தியில் உள்ள தொழில் முனைவோர் நிறுவனம்  மூலம் இத்திட்டம் செயல்படுத்தப்படுகிறது. இது எம்.எஸ்.டி அண்ட் இ இன் தன்னாட்சி நிறுவனமாகும்.
அமைப்புசாரா பராமரிப்பு வழங்கும் சேவைக் கைத்தொழிலை முறையான சேவைத் துறை கைத்தொழிலாக மாற்றுவதற்கும், NER இன் தேவையுள்ள மக்களுக்கு முறையான பராமரிப்பு வழங்கும் சேவைகளுக்கான முறையான ஏற்பாட்டை விரிவுபடுத்துவதற்கும், ஒரு கருத்திட்டம் வடகிழக்கு சபையால்  அனுசரணை செய்யப்படுகிறது. திறன் மேம்பாட்டுத் திட்டத்தின் கீழ், பயிற்றுநர்களுக்கான  பயிற்சித் திட்டம் நடத்தப்பட்டு, 32 முதன்மைப் பயிற்றுநர்கள் வடகிழக்கு மாநிலங்களுக்கு உருவாக்கப்பட்டுள்ளனர். மேலும், இத்திட்டத்தின் கீழ் 19 பயிற்சிகள் நடத்தப்பட்டு, 471 பராமரிப்பாளர்கள் உருவாக்கப்பட்டுள்ளன. இத்திட்டத்திற்காக ஒதுக்கப்பட்ட மொத்த நிதி ரூ.4.80 கோடி, இதில் இதுவரை ரூ.3.80 கோடியை ஐ.ஐ.இ பெற்றுள்ளது.
எதிர்காலத்தில் கிராமப்புற மற்றும் பழங்குடி பொருளாதாரத்தை மாற்றுவதற்காக பிரதமரால்ஏப்ரல்14, 2018 அன்று தொடங்கப்பட்ட பிரதமரின் வந்தன் யோஜனா  திட்டத்தின் கீழ் அசாமில் கடந்த ஐந்து ஆண்டுகளில் ஐ.ஐ.இ பல்வேறு திறன் மேம்பாட்டு நடவடிக்கைகளை நடத்தியுள்ளது. அசாமில் 2019 ஆம் ஆண்டில் இந்திய தொழில்முனைவோர் நிறுவனம்  இந்த திட்டத்தை செயல்படுத்தியது, மாநில பழங்குடியினர் விவகார இயக்குநரகம்  ஒருங்கிணைப்பு முகமையாக உள்ளது. இந்திய பழங்குடியினர் கூட்டுறவு விற்பனை மேம்பாட்டு இணையம் இத்திட்டத்தின் ஸ்பான்சர் ஏஜென்சியாக உள்ளது. பி.எம்.வி.டி.ஒய் திட்டத்தின் கீழ், அசாமின் 33 மாவட்டங்களில் மூன்று கட்டங்களாக 302 வான் தன் விகாஸ் கேந்திராஸ் கிளஸ்டர்களுக்கு  டிரைஃபெட் ஒப்புதல் அளித்துள்ளது. இந்த திட்டத்தின் மூலம், அசாமில் உள்ள பழங்குடி சமூகங்கள், உள்நாட்டில் கிடைக்கும் சிறு வன விளைபொருட்களிலிருந்து  மதிப்பு கூட்டப்பட்ட தயாரிப்புகளை தயாரிக்கவும், அதன் அடுத்தடுத்த விற்பனை மூலம் நிலையான வாழ்வாதாரத்தைப் பெற ஆதரிக்கப்படுகிறார்கள். ஒவ்வொரு குழுமத்திலும் சுமார் 300 சுய உதவிக் குழுக்கள் பதிவு செய்யப்பட்ட பழங்குடியின மகளிர் பயனாளிகள் இருப்பர்.
ஐ.ஐ.இ பல்வேறு திறன் மேம்பாட்டு திட்டங்களை நடத்தியுள்ளது. கடந்த 3 ஆண்டுகளில், மொத்தம் 35,651 பங்கேற்பாளர்கள் தங்கள் சொந்த தொழில்களைத் தொடங்கியுள்ளனர், அவர்களில் பெரும்பாலோர் விவசாயம், கைவினைப் பொருட்கள், கைத்தறி, நகைகள், பேக்கரி, அழகு மற்றும் ஆரோக்கியம் போன்ற பல்வேறு துறைகளில் வீட்டு மட்டத்தில் தொடங்கியுள்ளனர். இதில் பங்கேற்ற 35,651 பேரில் 31,729 பேர் பெண்கள்.
பி.எம்.வி.டி.ஒய் திட்டத்தின் கீழ் அதன் பயனாளிகளால் உற்பத்தி செய்யப்படும் தயாரிப்புகளுக்கு ஐ.ஐ.இ தொடர்ந்து ஆதரவளித்து ஊக்குவித்து வருகிறது.
பயனாளிகள் உற்பத்தி செய்யும் பொருட்களை பிரத்யேகமாக சந்தைப்படுத்தவும், விளம்பரப்படுத்தவும் "டிரிசாம்" என்ற பிராண்டை உருவாக்கியுள்ளது.
ஐ.ஐ.இ பல்வேறு கண்காட்சிகள், வர்த்தக கண்காட்சிகள் மற்றும் வாங்குபவர்-விற்பவர் சந்திப்புகளில் அதன் பயனாளிகளை ஏற்பாடு செய்து ஊக்குவித்துள்ளது.
பயனாளிகள் உற்பத்தி செய்யும் பொருட்களின் விற்பனைக்காக அசாமின் பல்வேறு மாவட்டங்களில் டிரிசாம் பிராண்டின் கீழ் சில்லறை விற்பனை நிலையங்களை ஐ.ஐ.இ திறந்துள்ளது.
இத்தகவலை மத்திய வடகிழக்கு பிராந்திய மேம்பாட்டுத்துறை அமைச்சர் ஜி.கிஷன் ரெட்டிமக்களவையில் எழுத்துப்பூர்வமாக அளித்த பதிலில் தெரிவித்துள்ளார்.